Patvirtinta

Šiaulių „Ringuvos“ mokyklos direktoriaus

2021 m. rugpjūčio 31 d. įsakymu Nr. TOV-

**Šiaulių „Ringuvos“ mokyklos**

**2021-2022 mokslo metų**

**ugdymo planas**

**i skyrius**

**2020-2021 M. M. UGDYMO PLANO**

**ĮGYVENDINIMO ANALIZĖ**

1. 2020-2021 m. m. ugdymo planas buvo parengtas vadovaujantis 2019-2020 ir 2020-2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr.V-413 ir 2019-2020 ir 2020-2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir sporto ministro 2019 m. balandžio 15 d. įsakymu Nr.V-417. Mokykloje mokėsi 94 didelių ir labai didelių specialiųjų ugdymosi poreikių mokiniai, turintys nežymų, vidutinį, žymų ar labai žymų intelekto sutrikimą bei kompleksinę negalią. Suformuota 14 klasių komplektų:

- 7 specialiosios klasės;

- 5 lavinamosios klasės;

- 2 socialinių įgūdžių ugdymo klasės.

2020-2021 m. m. ugdymo proceso organizavimo tikslas – ugdymo procesą organizuoti tenkinant specialiuosius mokinių poreikius, pritaikant ugdymo turinį pagal mokinių gebėjimus, jų galias. Ugdymo procesas buvo individualizuojamas, diferencijuojamas, atsižvelgiant į pedagoginės psichologinės, švietimo pagalbos tarnybos rekomendacijas, teikiama savalaikė specialiojo pedagogo – 94 mokiniams, logopedo – 68 mokiniams, socialinio pedagogo – 41 mokiniui, mokytojo padėjėjo pagalba – 55 mokiniams. Individualios logopedo pratybos skirtos mokiniams, turintiems autizmo spektro sutrikimų, kurių metu buvo naudojama struktūruota fizinė aplinka, vizualinė pagalba. Mokytojai (specialieji pedagogai) parengė individualizuotas programas 78 mokiniams, besimokantiems pagal pradinio, pagrindinio ugdymo individualizuotas programas, kitiems mokiniams – socialinių įgūdžių ugdymo programas.

Pamokos, skirtos mokinių poreikiams tenkinti, buvo naudojamos emocinio intelekto ugdymui, gydomajam fiziniam ugdymui, sensorinių pojūčių lavinimui, sveikatos ugdymui ir stiprinimui. Parengtos, pritaikytos specialiųjų poreikių mokiniams ir integruotos programos: Sveikatos ir lytiškumo ugdymo bei rengimo šeimai bendroji programa, Ugdymo karjerai programa, Etninės kultūros bendroji programa, prevencinė programa. Įgyvendinant pradinio, pagrindinio ugdymo individualizuotas programas , socialinių įgūdžių programas, visi mokiniai (100%) padarė individualią pažangą. 5-10 specialiųjų klasių mokinių mokymosi pasiekimų vidurkis – 7,6 balo. Lavinamųjų klasių 56 % mokinių pilnai įsisavino individualizuotą programą, 44 % mokinių – nepilnai. 4 mokiniai, baigę pagrindinio ugdymo individualizuotą programą pasirinko tolimesnį mokymąsi Šiaulių profesinio rengimo centre. Vykdant kultūrinę-pažintinę veiklą buvo organizuotos 6 ugdymo dienos. Kompensuojant mokinių mokymosi praradimus, patirtus dėl COVID-19, vykdytos 26 lietuvių kalbos ir literatūros konsultacijos 5-8 specialiųjų klasių mokiniams.

Aktyviai veikiant mokyklos Vaiko gerovės komisijai (toliau – VGK), buvo parengti individualūs ugdymo planai bei jų sudėtinės dalys – pagalbos vaikui planai visiems specialiųjų poreikių mokiniams, aptarti su tėvais (globėjais, rūpintojais), mokytojais, auklėtojais, švietimo pagalbos specialistais, numatyti pagalbos tikslai, siektini rezultatai, tikslų įgyvendinimo žingsniai. Pedagogų komunikacijai ir darbui nuotolinio mokymo metu nuo 2020 m. rugsėjo 1 d. mokykloje įdiegta Microsoft Office 365 programa. Visi pedagogai dalyvavo 40 val. trukmės mokymuose „Ugdymo proceso organizavimas naudojant Microsoft Office 365“ ir patobulino skaitmeninių įgūdžių taikymo kompetencijas.

Mokykla sudarė galimybes kiekvienam specialiųjų poreikių mokiniui pasirinkti jo poreikius atliepiančias neformaliojo vaikų švietimo programas. Įvertinus mokinių neformaliojo švietimo poreikius ir pageidavimus, mokykloje buvo 14 būrelių, kuriuos lankė visi mokyklos mokiniai (100%). Organizuotos 2 respublikinės piešinių bei meninių dirbinių parodos: „Pavasario spalvos“, „Kalėdų puošmena“. Mokiniai aktyviai dalyvavo šalies, miesto organizuojamose kūrybinėse veiklose, laimėjo 4 prizines vietas.

2020-2021 mokslo metais mokykla kartu su Socialinės integracijos centru aktyviai vykdė projektą „Gebėjimų asimetrija“, kurio metu mokiniai tobulino socialinius įgūdžius. Mokykla vykdė šalies projektą „Aš aktyvus“, finansuojamą Sporto rėmimo fondo lėšomis. Projekto tikslas – organizuoti neįgaliųjų fizinio aktyvumo ir sporto veiklą, kaip neįgaliųjų socialinės integracijos priemonę. Užsibrėžtam tikslui pasiekti mokyklos erdvėje įrengta lauko treniruoklių aikštelė, kurioje vyksta mokinių įvairi fizinė veikla. Teikta konsorciumo paraiška bei laimėtas iš Europos Komisijos „Erasmus+“ KA1 programos finansuojamas projektas „Inovatyvus mokytojas – sėkmingas mokinys“. Projekto lygmuo – tarptautinis, kuriuo siekiama įgyti kompetencijų skaitmeninių priemonių parinkimui, kūrimui, taikymui ugdymo procese. Projekto tikslų įgyvendinimui suplanuoti darbo stebėjimo vizitai Bulgarijos, Turkijos, Ispanijos mokyklose, bei kursai Graikijoje ir Jungtinėje Karalystėje.

Mokykla dalyvavo Nordplus tarptautiniame projekte „Mokymo metodų taikymas fizinio ugdymo pamokose ugdant vaikus, turinčius didelių ir labai didelių specialiųjų ugdymosi poreikių“. Projektu siekiama pasidalinti gerąja mokytojų patirtimi dirbant su specialiųjų poreikių mokiniais. Mokyklos mokytojai aktyviai įsijungė į respublikinį projektą „Bendradarbiaujančios klasės“, kartu su Šiaulių „Spindulio“ ugdymo centro bei Kėdainių specialiosios mokyklos mokytojais vedė integruotas, atviras pamokas nuotoliniu mokymo proceso organizavimo būdu.

Mokslo metų eigoje įsigyti interaktyvūs ekranai, naujai įsteigtų planšetinių kompiuterių klasės sudarė galimybę įvairinti pamokas, siekti geresnių mokinių ugdymosi rezultatų, skatinti mokinių išradingumą, kūrybiškumą, informacinio raštingumo augimą. Mokyklos teritorijoje įrengta edukacinė erdvė – žalioji ugdymosi aplinka, pakeltos lysvės, „Jaunojo daržininko“ klasė įgalino mokinius tyrinėti, eksperimentuoti, dar geriau pažinti gamtą, tobulinti savo praktinius gebėjimus.

Mokykla organizavo pagalbą šeimoms, auginančioms negalią turinčius vaikus – mokinių užimtumą ne tik rudens, žiemos, pavasario, bet ir vasaros atostogų metu.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**mokslo metų trukmė**

2. Mokslo metų pradžia – 2021 metų rugsėjo 1 d., pabaiga – 2022 metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

3. Ugdymo organizavimas 2021–2022 mokslo metais:

3.1. mokslo metų ir ugdymo proceso pradžia – 2021m. rugsėjo 1 d.;

3.2. ugdymo proceso trukmė 1–4 klasių mokiniams – 175, 5-10 klasių ir socialinių įgūdžių ugdymo klasių mokiniams – 185 ugdymo dienos.

3.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

4. Mokyklos sprendimu mokslo metai skirstomi pusmečiais:

|  |  |  |  |
| --- | --- | --- | --- |
| I PUSMETIS | | II PUSMETIS | |
| Prasideda | Baigiasi | Prasideda | Baigiasi |
| 2021-09-01 | 2022-01-31 | 2022-02-01 | m. m. pabaiga |

5. Vasaros atostogos skiriamos pasibaigus ugdymo procesui. 1-4 klasių mokiniams vasaros atostogos prasideda 2022 m. birželio 10 d., 5-10 klasių ir socialinių įgūdžių ugdymo klasių mokiniams – 2022 m. birželio 27 d. (suderinta Mokyklos tarybos 2021 m. birželio 15 d. posėdyje, protokolas Nr.5). Vasaros atostogos trunka iki 2022 m. rugpjūčio 31 d.

6. Ugdymo procesas organizuojamas grupinio mokymosi forma kasdieniu mokymo proceso organizavimo būdu, o mokymas namie – pavienio mokymosi forma savarankiško mokymo proceso organizavimo būdu.

7. Mokykla ugdymo procesą karantino, ekstremaliosios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu koreguoja arba laikinai stabdo, arba organizuoja nuotoliniu mokymo proceso organizavimo būdu.

**ANTRASIS SKIRSNIS**

**UGDYMO VEIKLŲ ĮGYVENDINIMAS**

8. Mokyklos ugdymo planas parengtas ir įgyvendinamas vadovaujantis Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Pradinio ir pagrindinio ugdymo bendrosiomis programomis, pavirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433, Pradinio ir pagrindinio ugdymo bendrųjų programų pritaikymo rekomendacijomis specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui ir Pagrindinio ugdymo bendrųjų programų pritaikymo rekomendacijomis specialiųjų poreikių žemų ir labai žemų intelektinių gebėjimų mokinių ugdymui, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

9. Mokykloje vykdomoms ugdymo programoms įgyvendinti parengtas mokyklos ugdymo planas vieneriems metams.

10. Mokykla, planuodama mokyklos ugdymo turinio įgyvendinimą, priėmė sprendimą dėl mokyklos ugdymo turinio įgyvendinimo integruojant į jį prevencines ir integruojamąsias programas (suderinta Mokyklos tarybos 2021 m. birželio 15 d. posėdyje, protokolas Nr. 5):

10.1. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl sveikatos ir lytiškumo ugdymo bei rengimo šeimai programos patvirtinimo“ integruojama į pasaulio pažinimo, gamtos ir žmogaus, pažintinės veiklos, biologijos dalykus;

10.2. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ integruojama į pasaulio pažinimo, pažintinės veiklos, technologijų dalykus, klasės valandėles;

10.3. Etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos patvirtinimo“ integruojama į dailės ir technologijų, dorinio ugdymo (etikos, tikybos), gamtos ir žmogaus, lietuvių kalbos ir literatūros, muzikos, fizinio ugdymo, informacinių technologijų, matematikos dalykus, komunikacinę, orientacinę, pažintinę, meninę, fizinę veiklą;

10.4. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159, pradinėse specialiosiose klasėse integruojama į pasaulio pažinimo dalyką, 5-10 specialiosiose klasėse – į matematikos dalyką;

10.5. Alkoholio, tabako ir kitų psichiką veikiančių medžiagų, ir kitos prevencinės programos vykdomos per neformalųjį švietimą, klasės valandėles, pasaulio pažinimo, gamtos ir žmogaus, biologijos dalykus, savarankiškumo ugdymo, pažintinę, technologinio ugdymo veiklas. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr.V-190.

11. Ugdymo veiklos, atsižvelgiant į Pradinio ir Pagrindinio bei Socialinių įgūdžių ugdymo programų numatytą dalykų turinį, bus organizuojamos už mokyklos ribų (muziejuose, atviros prieigos centruose, artimiausioje gamtinėje aplinkoje ir kt.). 1–4 klasių mokiniams šioms veikloms bus skirta 10 valandų, 5-10 klasių, socialinių įgūdžių ugdymo klasių mokiniams – 15 valandų per mokslo metus. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko mokymosi laiką pagal pamokos trukmę (susitarta Mokyklos tarybos 2021 m. birželio 15 d. posėdyje, protokolas Nr. 5).

12. Socialinė-pilietinė veikla privaloma mokiniams, kurie mokosi pagal pagrindinio ugdymo individualizuotą bei socialinių įgūdžių ugdymo programą. Jai skiriama 10 valandų (pamokų) per mokslo metus. Socialinė-pilietinė veikla fiksuojama elektroniniame dienyne, už jos fiksavimą atsakingi klasių vadovai.

13. Pažintinė, kultūrinė, meninė, kūrybinė veikla – mokyklos ugdymo turinio dalis, kuriai skiriamos 5 dienos per mokslo metus.

14. Mokykla sudaro galimybę visiems mokiniams kiekvieną dieną tarp pamokų užsiimti aktyvia veikla lauke skiriant dvi pertraukas po 20 minučių.

15. Neformaliojo švietimo pasiūla ir organizavimas:

15.1. mokykla sudaro galimybes kiekvienam specialiųjų poreikių mokiniui pasirinkti ar jo tėvams (globėjams, rūpintojams) parinkti jo poreikius atliepiančias įvairių krypčių neformaliojo vaikų švietimo programas;

15.2. mokykla kiekvienų metų mokslo metų pabaigoje įvertina ateinančių mokslo metų mokinių neformaliojo švietimo poreikius, juos tikslina mokslo metų pradžioje ir, atsižvelgdama į juos, siūlo neformaliojo švietimo programas.

15.3. mokykla skiria neformaliojo švietimo veiklai įgyvendinti valandas, atsižvelgiant į veiklos pobūdį, periodiškumą, trukmę. Valandos nustatomos kiekvienai programai visiems mokslo metams.

15.4. neformaliojo vaikų švietimo grupės mokinių skaičius – 7 (susitarta Mokyklos tarybos 2021 m. birželio 15 d. posėdyje, protokolas Nr. 5).

**TREČIASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

16. Mokinio individualus ugdymo planas – tai kartu su mokiniu, jo tėvais (globėjais, rūpintojais) sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi.

17. Individualūs ugdymo planai sudaromi visiems didelių ar labai didelių specialiųjų ugdymosi poreikių mokiniams. Juose atsispindi mokomųjų dalykų, neformaliojo švietimo, specialiųjų pamokų, teikiamos specialiosios, socialinės pagalbos valandų skaičius.

18. Individualaus ugdymo plano sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą:

18.1. pagalbos plano rengimui ir įgyvendinimo koordinavimui mokykla paskiria koordinuojantį asmenį, kuris kartu su mokytojais ir švietimo pagalbą teikiančiais specialistais, mokiniu, jo tėvais (globėjais, rūpintojais) numato ugdymo ir pagalbos tikslus;

18.2. mokykla pasirengia pagalbos plano formą, suplanuoja jo įgyvendinimo, stebėsenos ir aptarimo būdus bei etapus;

19. Įvairiapusių raidos sutrikimą turinčio mokinio individualus ugdymo planas, atsižvelgiant į tėvų (globėjų, rūpintojų) pageidavimus arba užfiksavus mokinio pažangą ar nustačius, kad ugdymo procese pažanga nedaroma, periodiškai peržiūrimas ir koreguojamas. Kitų specialiųjų ugdymosi poreikių mokinių individualūs ugdymo planai peržiūrimi ir koreguojami vieną kartą per mokslo metus.

20. Mokinių, turinčių elgesio ir/ar emocijų sutrikimų, individualiuose pagalbos vaikui planuose numatomi elgesio prevencijos ir intervencijos būdai.

21. Mokyklos ugdymo procese derinamas formuojamasis ir apibendrinamasis vertinimas:

21.1. 1-4 klasių mokinių pažanga ir pasiekimai pažymiais nevertinami. Vertinimui naudojami simboliai ir žymėjimai, komentarai, mokymosi pasiekimų aprašai. Mokinių darbai kaupiami aplankuose, kurie papildomi mokytojo nuožiūra periodiškai. Pusmečių ir mokslo metų pabaigoje vertinami įrašu dienyne – „p.p.“ (padarė pažangą), „n.p.“ (nepadarė pažangos).

21.2. 5-10 lavinamųjų klasių, socialinių įgūdžių ugdymo klasių mokinių mokymosi pasiekimai kas mėnesį ir pusmečių bei mokslo metų pabaigoje dienyne vertinami įrašu dienyne „įskaityta“, „neįskaityta“. Mokinių darbai kaupiami aplankuose, kurie papildomi mokytojo nuožiūra periodiškai.

21.3. 5-10 specialiųjų klasių mokinių vertinimo rezultatas fiksuojamas balu, taikant 10 balų vertinimo sistemą. Jei mokinys, turintis vidutinį intelekto sutrikimą yra integruojamas į 5-10 specialiąją klasę, jo mokymosi pasiekimai vertinami įrašu „įskaityta“, „neįskaityta“;

21.4. 5-10 specialiųjų klasių mokinių pažanga ir mokymosi pasiekimai dorinio ugdymo (etikos, tikybos), informacinių technologijų, pilietiškumo pagrindų, fizinio ugdymo, dailės, muzikos pamokose kartą per mėnesį ir pusmečių bei mokslo metų pabaigoje vertinami įrašu „įskaityta“, „neįskaityta“;

21.5. naujai atvykusių mokinių adaptacijos laikotarpiu (1 mėn.) ir 5 klasės mokinių, pradėjusių mokytis pagal individualizuotą pagrindinio ugdymo programą (2 mėn.) pažanga ir mokymosi pasiekimai pažymiais nevertinami.

21.6. ugdymo proceso pabaigoje klasės vadovas, dalykų mokytojai kiekvienam mokiniui pildo mokymosi pasiekimų lapus.

**KETVIRTASIS SKIRSNIS**

**MOKYMOSI KRŪVIO REGULIAVIMAS**

22. Mokiniui mokymosi krūvis per savaitę yra paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr.V-773 mokykloje ugdymo procesui organizuoti sudaromas pamokų tvarkaraštis. Penktadienį organizuojama mažiau pamokų nei kitomis savaitės dienomis.

23. Mokykla vykdo mokinių mokymosi krūvio stebėseną.

24. Pirmosios klasės mokiniams, kurie pradeda mokytis pagal pradinio ugdymo individualizuotą programą ir penktosios klasės mokiniams, kurie pradeda mokytis pagal pagrindinio ugdymo individualizuotą programą, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais).

25. Esant poreikiui, mokymosi pagalbai skiriamos trumpalaikės konsultacijos. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

26. Mokiniui, kuris mokosi pagal pagrindinio ugdymo individualizuotą bei socialinių įgūdžių ugdymo programą nėra daugiau kaip 7 pamokos per dieną.

27. Mokykla užtikrina, kad užduotys, kurios skiriamos atlikti namuose:

27.1. atitiktų mokinio galias;

27.2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

27.3. nebūtų skiriamos atostogoms ir poilsio dienoms;

27.4. nebūtų skiriamos dėl įvairių priežasčių neįvykusių pamokų uždaviniams įgyvendinti;

27.5. mokiniams, kurie negali tinkamai atlikti skiriamų užduočių namuose dėl nepalankių socialinių ekonominių sąlygų, sudaromos sąlygos jas atlikti mokykloje, prailgintose dienos grupėse;

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL INDIVIDUALIZUOTĄ PRADINIO, PAGRINDINIO, SOCIALINIŲ ĮGŪDŽIŲ UGDYMO PROGRAMĄ**

28. Mokykloje sudaromos sąlygos kiekvienam mokiniui mokytis pagal jo galias ir siekti kuo aukštesnių mokymosi pasiekimų, individualizuojamas ir diferencijuojamas ugdymo turinys, nuolat aptariamos mokinių pasiekimų gerinimo priemonės, tobulinami mokinių pasiekimų ir pažangos vertinimo procesai.

29. Užtikrinama sisteminė mokymosi pagalba, kuri apima žemų pasiekimų prevenciją, intervenciją, sprendžiant iškilusias problemas ir kompensacines priemones. Mokinių mokymosi praradimų, patirtų COVID-19 pandemijos metu kompensavimui skiriamos trumpalaikės mokomųjų dalykų konsultacijos.

30. Švietimo pagalbos teikimas:

30.1. specialioji pedagoginė, socialinė pedagoginė ir specialioji pagalba teikiama vadovaujantis Specialiosios pedagoginės pagalbos teikimo aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1228, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo, mokslo ir sporto ministro 2016 m. lapkričio 2 d. įsakymu Nr. V-950, Specialiosios pagalbos teikimo mokyklose tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr.V-1229;

30.2. specialioji pedagoginė pagalba teikiama pamokų, pratybų metu, skiriamos specialiosios gydomojo fizinio ugdymo pamokos, individualios ir grupinės logopedo pratybos;

30.3. atsižvelgiant į pedagoginės psichologinės ar švietimo pagalbos tarnybos išvadas ir rekomendacijas, skiriama socialinio pedagogo, mokytojo padėjėjo pagalba;

30.4. mokykla skiria asmenį, atsakingą už mokymosi pagalbos organizavimą – VGK pirmininką.

**ŠEŠTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

31. Mokykla, sudarydama jungtines klases, vadovaujasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

32. Mokykla, planuodama mokyklos ugdymo turinio įgyvendinimą, numato, kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai.

33. Pamokų skaičius mokiniui per mokslo metus nėra mažesnis už Bendrųjų ugdymo planų 75 ir 109 punktuose nurodytą minimalų privalomą pamokų skaičių atitinkamos klasės mokiniui.

**SEPTINTASIS SKIRSNIS**

**MOKINIŲ MOKYMO NAMIE ORGANIZAVIMAS**

34. Mokinių mokymas namie organizuojamas vadovaujantis Mokinių mokymo stacionarinėje asmens priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.

35. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas.

36. Mokiniui, mokomam namie, mokykla, suderinusi su mokinio tėvais (globėjais, rūpintojais), parengia individualų ugdymo planą.

37. Mokiniui, turinčiam vidutinį, žymų ir labai žymų intelekto sutrikimą, besimokančiam pagal pradinio ar pagrindinio ugdymo individualizuotą programą skiriamos 8 pamokos per savaitę, mokymą organizuojant atskiromis veiklomis.

38. Mokytojas, atsižvelgdamas į individualius kiekvieno vaiko gebėjimus, parengia individualizuotą programą, ją periodiškai koreguoja, konsultuoja tėvus (globėjus, rūpintojus).

39. Pamokų tvarkaraštį, suderintą su tėvais (globėjais, rūpintojais), individualų ugdymo planą, individualizuotą programą tvirtina mokyklos direktorius.

**AŠTUNTASIS SKIRSNIS**

**UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO**

**PROCESO ORGANIZAVIMO BŪDU**

40. Karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

41. Ekstremali temperatūra mokyklos ir(ar) gyvenamojoje teritorijoje:

41.1. minus 20**°** C ar žemesnė – 1-4 ir 5 klasių mokiniams;

41.2. minus 25**°** C ar žemesnė – 6-10 ir socialinių įgūdžių ugdymo klasių mokiniams;

41.3. 30**°** C ar aukštesnė – 1-10, socialinių įgūdžių ugdymo klasių mokiniams.

42. Mokyklos direktorius, nesant valstybės, savivaldybės lygio sprendimų dėl ugdymo proceso organizavimo esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima ugdymo organizavimo sprendimus:

42.1. mažinančius/šalinančius pavojų mokinių sveikatai ir gyvybei;

42.2. laikinai stabdo ugdymo procesą 1-2 dienoms. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu asmeniu;

42.3. ugdymo procesą ar jo dalį organizuoja nuotoliniu mokymo būdu Mokymosi pagal formaliojo švietimo programas(išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ nustatyta tvarka.

43. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuojant nuotoliniu mokymo būdu, mokykla:

43.1. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr.V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

43.2. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, taip pat mokiniams, turintiems didelių ar labai didelių specialiųjų ugdymosi poreikių, užtikrinamos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas.

43.3. įgyvendindama ugdymo programas, ne mažiau kaip 80 procentų ugdymo procesui numatyto laiko skiria sinchroniniam ugdymui ir ne daugiau kaip 20 procentų – asinchroniniam ugdymui;

43.4. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu;

43.5. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, specialiuosius ugdymosi poreikius;

43.6. susitaria dėl švietimo pagalbos teikimo būdų;

43.7. numato mokinių ir jų tėvų(globėjų, rūpintojų) informavimo būdus;

43.8. paskiria asmenį, kuris teiks bendrąją informaciją apie ugdymo proceso organizavimo tvarką, švietimo pagalbos teikimą. Informacija apie tai skelbiama mokyklos tinklalapyje;

43.9. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo.

**III SKYRIUS**

**PRADINIO, PAGRINDINIO UGDYMO INDIVIDUALIZUOTŲ,**

**SOCIALINIŲ ĮGŪDŽIŲ UGDYMO PROGRAMŲ ĮGYVENDINIMAS**

44. Mokykla, organizuodama ugdymo procesą, atsižvelgia į mokinių, turinčių didelių ir labai didelių specialiųjų ugdymosi poreikių reikmes, pedagoginės psichologinės arba švietimo pagalbos tarnybos, mokyklos VGK rekomendacijas, mokinio galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, klasės paskirtį.

45. Siekiant tenkinti mokinių ugdymosi poreikius, rengiamos pradinio, pagrindinio ugdymo individualizuotos, socialinių įgūdžių ugdymo programos, formuojamas ugdymo turinys, parenkamos mokymosi organizavimo formos, pritaikomos ugdymosi erdvės, naudojamos ugdymui skirtos specialiosios mokymo priemonės.

46. 2-4 specialiųjų klasių mokiniams, turintiems nežymų intelekto sutrikimą, besimokantiems pagal pradinio ugdymo individualizuotą programą, ugdymo planas sudarytas, vadovaujantis Bendrųjų ugdymo planų 75 punktu, dalykų programoms įgyvendinti nurodytu pamokų per metus skaičiumi, kuris koreguojamas 10 procentų:

46.1. mokytojas gali formuoti integralų ugdymo turinį, pasirinkti įvairius ugdymo turinio integravimo būdus;

46.2. viena ketvirtoji pasaulio pažinimo pamokų skiriama praktinei patirtinei veiklai;

46.3. muzikos programai įgyvendinti skiriama 70 pamokų per metus, dailės ir technologijų programai – 70 pamokų per metus, teatro programai – 35 pamokas per metus;

46.4. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos, integruotai ugdomas mokinių informatinis mąstymas, mokoma saugaus ir atsakingo elgesio skaitmeninėje aplinkoje;

46.5. mokiniui, turinčiam kalbėjimo ir kalbos sutrikimų, individualioms ir grupinėms logopedo pratyboms 1-4 specialiosiose klasėse skiriamos 35 pamokos per metus (1 pamoka per savaitę);

46.6. mokiniui, sergančiam cerebriniu paralyžiumi ir turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama 70 pamokų per metus kiekvienam vaikui;

46.7. 35 pamokos per metus skiriamos mokinių poreikiams tenkinti – socialinių emocinių kompetencijų ugdymui.

47. 1-3 lavinamųjų klasių mokiniams, turintiems vidutinį, žymų bei labai žymų intelekto sutrikimą, besimokantiems pagal pradinio ugdymo individualizuotą programą, ugdymo planas sudarytas vadovaujantis Bendrųjų ugdymo planų 6 priedo 6 punktu mokymą organizuojant atskiromis veiklomis.

47.1. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;

47.2. logopedo pratyboms skiriamos 35 valandos per metus (1 pamoka per savaitę) kiekvienam mokiniui, turinčiam kalbėjimo ir kalbos sutrikimų,

47.3.140 pamokų per metus skiriama mokinių poreikiams tenkinti – gydomojo fizinio ugdymo pratyboms , socialinių emocinių kompetencijų ugdymui, STEAM.

48. Pradinių klasių mokiniams tėvai (globėjai) parenka vieną iš dorinio ugdymo dalykų: etiką arba tradicinės religinės bendruomenės ar bendrijos tikybą.

49. 5-10 specialiųjų klasių mokiniams dėl nežymaus intelekto sutrikimo besimokantiems pagal pagrindinio ugdymo individualizuotą programą ugdymo planas sudarytas vadovaujantis Bendrųjų ugdymo planų 109 punktu dalykų programoms įgyvendinti skiriamų pamokų skaičiumi, kuris koreguojamas 20 procentų:

49.1. dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats dvejiems metams;

49.2. eksperimentiniams ir praktiniams įgūdžiams ugdyti gamtos mokslų turinyje skiriama 30 procentų dalykui skirtų pamokų per mokslo metus;

49.3. per technologijų pamokas mokiniai mokosi įvairių sričių darbų;

49.4. visų klasių mokiniams skiriama 111 pamokų per metus fiziniam ugdymui;

49.5. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

49.6. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

49.7. mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pvz. stalo žaidimus, šaškes, veiklą bibliotekoje);

49.8. tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;

49.9. logopedo pratyboms skiriama 18 pamokų per metus kiekvienam mokiniui, turinčiam kalbėjimo ir kalbos sutrikimų;

49.10. pamokos mokinių poreikiams tenkinti skirtos kognityvinių gebėjimų ugdymui, emocinio intelekto ugdymui.

50. 5-10 lavinamųjų klasių mokiniams, turintiems vidutinį, žymų ar labai žymų intelekto sutrikimą ir ugdomiems pagal pagrindinio ugdymo individualizuotą programą ugdymo planas sudarytas vadovaujantis Bendrųjų ugdymo planų 6 priedo 8 punktu ugdymą organizuojant atskiromis veiklomis.

50.1. mokiniui, turinčiam kalbėjimo ar kalbos sutrikimų, logopedo pratyboms skiriama 18 pamokų per metus;

50.2. mokinių poreikiams tenkinti skiriamos 148 pamokos per metus gydomojo fizinio ugdymo pratyboms, socialinių emocinių kompetencijų ugdymui, STEAM.

51. Socialinių įgūdžių ugdymo programa, įgyvendinama mokyklos klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas.

52. Mokykla, įgyvendindama socialinių įgūdžių ugdymo programą, ugdymo turinį pateikia veiklomis, atsižvelgdama į asmens gebėjimus ir galias, pritaikydama ugdymo turinį asmens specialiesiems ugdymosi poreikiams ir individualiam ugdymo planui įgyvendinti.

53. Socialinių įgūdžių ugdymo klasių mokiniams, besimokantiems pagal socialinių įgūdžių ugdymo programą ugdymo planas sudarytas vadovaujantis Bendrųjų ugdymo planų 6 priedo 15 punktu:

53.1. veiklos gali būti integruojamos, jungiamos, keičiamos, atsižvelgiant į mokinių ugdymosi poreikius, sąlygas, dėl kurių koreguojamas ugdymo procesas;

53.2. technologinio ugdymo pamokos skiriamos maisto gaminimui;

53.3. savarankiškumo ugdymo pamokos skiriamos pagrindinėms funkcijoms lavinti, naudojimosi buities įranga, buitiniais įrankiais ar kitiems kasdieniams savarankiškumą didinantiems įgūdžiams formuoti, buities kultūrai, savitvarkai, namų ruošai, ūkio darbams;

53.4. logopedo pratyboms skiriama 18 pamokų per metus.

54. Pamokos prasideda 8.30 val. Pamokos trukmė – 40 min. Trumpinama pamokų trukmė 5 minutėmis, šis laikas skiriamas sveikatą tausojančioms pertraukoms.

55. Mokyklos VGK ar pedagoginei psichologinei, švietimo pagalbos tarnybai įvertinus ar rekomendavus, per mokslo metus gali keistis specialiųjų pamokų, pratybų skaičius.

56. Mokykla mokiniams, turintiems įvairiapusių raidos sutrikimų bei autizmo spektro sutrikimų, pritaiko nuolatinę mokymosi vietą, įrengia kiek įmanoma labiau nuo triukšmo izoliuotą erdvę klasėje ar poilsio zoną pertraukai veiklos metu ar esant emocinio nestabilumo būklei.

57. Mokytojai, bendradarbiaudami su švietimo pagalbos specialistais, taiko elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti.

58. Mokykla sudaro sąlygas ugdomosios veiklos metu daryti fizinio aktyvumo pertraukas panaudojant specialias priemones, taikyti vizualinio struktūravimo metodus ir priemones pamokų ir pertraukų metu, struktūruoti erdves, naudoti vaizdinę dienotvarkę bei kitą vizualinę pagalbą.

59. Mokykla, atsižvelgdama į mokinių tėvų (globėjų, rūpintojų) pageidavimą ir įvertinusi mokyklos galimybes, organizuoja mokinių užimtumą mokinių Rudens, Žiemos (Kalėdų), Žiemos, Pavasario (Velykų) ir Vasaros atostogų metu.

60. Pailgintos darbo dienos grupių, bendrabučio ugdytinių veikla nukreipta savarankiškumo, savitvarkos, socialinių įgūdžių ugdymui, pamokose įgytų žinių, mokėjimų įtvirtinimui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Šiaulių „Ringuvos“ mokyklos Šiaulių miesto savivaldybės administracijos

tarybos protokoliniu nutarimu Švietimo skyriaus vedėja

(2021 m. birželio 15 d. Nr. 5)

Edita Minkuvienė

2021-08-

1 priedas

**SpecialiŲJŲ klasIŲ mokinių, turinčių nežymų intelekto sutrikimą ir besimokančių pagal pradinio ugdymo individualizuotą programą**

**2021-2022 m.m. ugdymo plano lentelė**

|  |  |  |
| --- | --- | --- |
| **KLASĖ**  **DALYKAI** | **2-4 jungtinė** | **4A** |
| Dorinis ugdymas: |  |  |
| Etika | 35(1) | - |
| Tikyba | - | 35(1) |
| Lietuvių kalba | 280(8) | 280(8) |
| Matematika | 210(6) | 210(6) |
| Pasaulio pažinimas | 70(2) | 70(2) |
| Dailė ir technologijos | 70(2) | 70(2) |
| Muzika | 70(2) | 70(2) |
| Teatras | 35(1) | 35(1) |
| Fizinis ugdymas | 105(3) | 105(3) |
| Pamokos, skiriamos mokinių ugdymosi poreikiams tenkinti:  Emocinio intelekto ugdymas | 35(1) | 35(1) |
|  |  |  |
| Pamokų skaičius mokiniui per metus/savaitę | 875(25) | 875(25) |
| Neformalusis švietimas | 70(2) | 70(2) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

**Specialiųjų klasių mokinių, turinčių nežymų intelekto sutrikimą ir besimokančių pagal pagrindinio ugdymo individualizuotą programą**

**2021-2022 m.m. ugdymo plano lentelė**

|  |  |  |  |  |
| --- | --- | --- | --- | --- |
| **Klasė**  **Ugdymo sritys ir dalykai** | **5-6** | **7A** | **7-8**  **jungtinė** | **9-10**  **jungtinė** |
| **Dorinis ugdymas** |  |  |  |  |
| Dorinis ugdymas (etika) | - | 37(1) | - | 37(1) |
| Dorinis ugdymas (tikyba) | 37(1) | - | 37(1) | - |
| **Kalbos** |  |  |  |  |
| Lietuvių kalba ir literatūra | 222(6) | 185(5) | 222(6) | 222(6) |
| **Matematika ir informacinės technologijos** |  |  |  |  |
| Matematika | 148(4) | 148(4) | 148(4) | 148(4) |
| Informacinės technologijos | 74(2) | 74(2) | 74(2) | 74(2) |
| **Gamtamokslinis ugdymas** |  |  |  |  |
| Gamta ir žmogus | 74(2) | - | - | - |
| Biologija | - | 74(2) | 74(2) | 74(2) |
| **Socialinis ugdymas** |  |  |  |  |
| Istorija | - | - | 74(2) | 74(2) |
| Pilietiškumo pagrindai | - | - | - | 37(1) |
| Geografija | 0/74(2) | 74(2) | 74(2) | 74(2) |
| **Meninis ugdymas** |  |  |  |  |
| Dailė | 37(1) | 74(2) | 37(1) | 37(1) |
| Muzika | 37(1)/74(2) | 74(2) | 37(1) | 37(1) |
| **Technologijos, kūno kultūra, žmogaus sauga** |  |  |  |  |
| Technologijos | 111(3) | 111(3) | 111(3) | 111(3) |
| Technologijos (maisto gaminimas) | 111(3) | 111(3) | 111(3) | 111(3) |
| Fizinis ugdymas | 111(3) | 111(3) | 111(3) | 111(3) |
| Žmogaus sauga | Integruojama į ugdymo turinį | | | |
| Pažintinė ir kultūrinė veikla | Integruojama į ugdymo turinį | | | |
| Pamokų skaičius mokiniui per metus/savaitę | 962(26)/  1073(29) | 1073(29) | 1110(30) | 1147(31) |
| Pamokų, skirtų mokinio ugdymo poreikiams tenkinti, mokymosi pagalbai teikti ,skaičius per mokslo metus/savaitę | 111(3) | 111(3) | 111(3) | 111(3) |
| Neformalusis vaikų švietimas | 64,75 (1,75) | 101,75(2,7) | 64,75(1,75) | 74(2) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 priedas

**Mokinių, besimokančių pagal**

**Socialinių įgūdžių ugdymo programą**

**2021-2022 m.m. ugdymo planas**

|  |  |  |  |  |
| --- | --- | --- | --- | --- |
| **Ugdymo**  **metai**  **Veiklos sritys, dalykai** | **SĮUK Nr.1**  **I-II m.m.** | | **SĮUK Nr.2**  **II-III m.m.** | |
| **Bendrasis ugdymas:** | **444(12)** | | **444(12)** | |
| Dorinis ugdymas (etika) | 37(1) | | 37(1) | |
| Informacinės technologijos | 74(2) | | 74(2) | |
| Komunikacinė veikla | 74(2) | | 74(2) | |
| Pažintinė veikla | 37(1) | | 37(1) | |
| Orientacinė veikla | 74(2) | | 74(2) | |
| Meninė veikla | 37(1) | | 37(1) | |
| Sveikatos stiprinimo veikla | 111(3) | | 111(3) | |
| Mokinių specialiesiems ugdymosi poreikiams tenkinti skiriama veikla: | 518(14) | | 518(14) | |
| Meninio ugdymo veikla | 111(3) | | 111(3) | |
| Technologinio ugdymo veikla | 222(6) | | 222(6) | |
| Savarankiškumo ugdymas | 185(5) | | 185(5) | |
| Pažintinė ir kultūrinė veikla | Integruojama į ugdymo turinį | Integruojama į ugdymo turinį | |
| **Iš viso** | **962(26)** | | **962(26)** | |
| Neformalusis švietimas | 74(2) | | 74(2) | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 priedas

**Lavinamųjų klasių mokinių, turinčių vidutinį, žymų ar labai žymų intelekto sutrikimą ir besimokančių pagal pagrindinio ugdymo individualizuotą programą**

**2021-2022 m.m. ugdymo plano lentelė**

|  |  |  |  |  |
| --- | --- | --- | --- | --- |
| **Ugdymo metai, klasė**  **Dalykai (veiklos sritis)** | **5-6A**  **jungtinė** | **6-7**  **jungtinė** | **8-9**  **jungtinė** | **10** |
| Dorinis ugdymas (etika) | 37(1) | 37(1) | 37(1) | 37(1) |
| Komunikacinė veikla | 185(5) | 148(4) | 148(4) | 148(4) |
| Pažintinė veikla | 148(4) | 111(3) | 111(3) | 111(3) |
| Orientacinė veikla | 148(4) | 148(4) | 148(4) | 148(4) |
| Informacinės technologijos | - | 74(2) | 74(2) | 74(2) |
| Meninė veikla | 148(4) | 148(4) | 148(4) | 148(4) |
| Fizinė veikla | 74(2) | 74(2) | 74(2) | 74(2) |
| Pamokos mokinių specialiesiems ugdymosi poreikiams tenkinti: |  |  |  |  |
| Socialinis- emocinis ugdymas | 37(1) | 37(1) | 37(1) | 37(1) |
| STEAM  Gydomasis fizinis ugdymas | 37(1)  74(2) | 37(1)  74(2) | 37(1)  74(2) | 37(1)  74(2) |
| Pažintinė ir kultūrinė veikla | Integruojama į ugdymo turinį | | | |
| Pamokų skaičius mokiniui per metus/savaitę | 888(24) | 888(24) | 888(24) | 888(24) |
| Neformalusis švietimas | 74(2) | 74(2) | 74(2) | 74(2) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 priedas

**Lavinamųjų klasių mokinių, turinčių VIDUTINĮ, žymų ar labai žymų intelekto sutrikimą ir besimokančių pagal**

**pradinio ugdymo individualizuoTą programą**

**2021-2022 m.m. ugdymo plano lentelė**

|  |  |
| --- | --- |
| **Ugdymo metai, klasė**  **Dalykai (veiklos sritis)** | **1-3 jungtinė** |
| Dorinis ugdymas (etika) | 35(1) |
| Komunikacinė veikla | 175(5) |
| Pažintinė veikla | 140(4) |
| Orientacinė veikla | 140(4) |
| Meninė veikla | 140(4) |
| Fizinis ugdymas | 70(2) |
| Pamokos skirtos mokinių ugdymosi poreikiams tenkinti, specialiajai veiklai organizuoti | 140(4) |
| Emocinio intelekto ugdymas | 35(1) |
| STEAM | 35(1) |
| Gydomasis fizinis ugdymas | 70(2) |
| Pamokų skaičius mokiniui per metus/savaitę | 840(24) |
| Neformalusis vaikų švietimas | 70(2) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_